钦定古今图书集成/明伦汇编/交谊典/第047卷 > 《莱石茶酒器寄邵先生》王益柔
## 钦定古今图书集成/明伦汇编/交谊典/第047卷 > 《莱石茶酒器寄邵先生》王益柔

宝刀切石如春泥，雕剜成器青玻璃。吾尝阅视得而
有，惜不自用长提携。前时过君铜驼陌，门巷深僻无
轮蹄。呼儿烹茶酌白酒，陶器自称藿与藜。爱君居贫
趣闲放，一语不涉青云梯。嗟予都城走尘土，日远樽
杓愁盐虀。缄封不启置墙角，顿撼时作琼瑶嘶。争如
特寄邵高士，书帙几杖同幽栖。荷锄賸治田间秽，抱
瓮勤灌园蔬畦。明年春酒或共酌，为我扫石临清溪。